คือบนหัวผมมันมีเหมือนเม็ดหรือเศษอะไรสักอย่างติดตามเส้นผม ซึ่งผมนึกว่าไข่เห่า แต่พอให้คนรู้จักดูมันไม่ใช่ เพราะไม่มีเห่าสักตัวแล้วเขาบอกไข่เห่าไม่มช่แบบนร้ แล้วมันมีเพิ่มมาทุกวันเลยครับ มันมีเหมือนแผ่นเล็กๆด้วย แต่มีน้อยครับ ส่วนใหญ่จะเป็นเม็ดหรือผงมากกว่า
สวัสดีค่ะ เม็ดหรือเศษผงที่ติดตามเส้นผมบนหนังศีรษะ น่าจะเป็นรังแคซึ่งเกิดจากการหลุดลอกของเซลล์ผิวหนังชั้นบนสุด โดยปกติแล้ววงจรชีวิตของเซลล์ผิวหนังจะมีการแบ่งตัวจากเซลล์ผิวหนังชั้นล่างและค่อยๆ เคลื่อนไปยังชั้นบนสุดแล้วค่อยๆ หลุดลอกออกไป ซึ่งเราจะมองไม่ค่อยเห็นด้วยตาเปล่า วงจรนี้ใช้เวลาประมาณ 28 วัน แต่หากวงจรนี้เกิดเร็วกว่าปกติ ทำให้มีการหลุดลอกของเซลล์ผิวหนังปริมาณมากจนมองเห็นได้ด้วยตาเปล่า โดยจะเห็นเป็นแผ่นๆ หรือเศษๆ สีขาวบนหนังศีรษะซึ่งสาเหตุของการเกิดรังแค ได้แก่1.การแพ้สารเคมีต่างๆ เช่น ยาสระผม ครีมนวดผม สเปรย์ เจลแต่งทรงผม เป็นต้น2. โรคผิวหนังอักเสบ seborrheic dermatitis นอกจากจะเป็นที่หนังศีรษะแล้ว มักพบที่คิ้ว ขาหนีบ รักแร้ หรือบริเวณข้างจมูกผิวหนังบริเวณที่เป็นจะมัน แดง และเป็นสะเก็ด3. การติดเชื้อราบนหนังศีรษะ (tinea capitis) หรือโรคกลาก โดยจะอาการคัน และอาจทำให้ผมร่วงเป็นหย่อมได้4. โรคสะเก็ดเงินเป็นโรคผิวหนังอักเสบเรื้อรังชนิดหนึ่ง สะเก็ดบนหนังศีรษะมักรุนแรง ทำให้เกิดอาการคันและผิวหนังตกสะเก็ด เกิดได้กับผิวหนังทั่งตัว รวมถึงเล็บนิ้วมือและนิ้วเท้า5.ผิวและหนังศีรษะแห้งหนังศีรษะแห้งอาจทำให้มีเกล็ดผิวหนังคล้ายรังแค แต่จะมีขนาดเล็กและมีความมันน้อยกว่า6.สระผมน้อยเกินไปหากไม่ได้สระผมเป็นประจำ อาจทำให้น้ำมันและเซลล์ผิวหนังที่ตายแล้วก่อตัวจนทำให้เกิดเป็นรังแคได้7.เชื้อรามาลาสซีเซีย (Malassezia)ปกติเชื้อราชนิดนี้จะอาศัยอยู่ที่หนังศีรษะอยู่แล้ว แต่หากมีจำนวนมากเกินไปจะทำให้การผลัดเซลล์ผิวหนังที่เร็วกว่าปกติได้ ปัจจัยที่ทำให้เชื้อราชนิดนี้มีจำนวนเพิ่มขึ้น ได้แก่ อายุ ฮอร์โมนและความเครียดหากเพิ่งเป็นมาไม่นาน ควรลองสังเกตว่ามีการเปลี่ยนยี่ห้อยาสระผม ครีมนวดผม หรือไม่ หากเพิ่งเปลี่ยน ก็อาจเป็นสาเหตุได้ ก็ควรหยุดใช้ไปก่อน และใช้ยี่ห้อเดิมที่เคยใช้ ทั้งนี้ ควรสระผมอย่างน้อยสัปดาห์ละ 2-3 ครั้ง ใช้น้ำธรรมดาในการสระ ไม่ใช้น้ำอุ่นน้ำร้อน งดการใช้ผลิตภัณฑ์บนหนังศีรษะอื่นๆ ไปก่อน เช่น เจล สเปรย์ หลีกเลี่ยงการเกา ไม่ใช้หวีที่ซี่มีความแหลม ควรใช้หวีซี่อ่อนนุ่ม เป็นต้น หากอาการไม่หายไป ก็ควรไปพบแพทย์เพื่อหาสาเหตุค่ะ